Nærutvalgene i Drammen kommune

Nærutvalgene i Drammen kommune ble opprettet etter kommunesammenslåingen mellom Drammen, Nedre Eiker og Svelvik, 1. januar 2020. Som følge av dette ble det opprettet ti kommunedeler som skal fungere som administrative enheter i kommunen. Kommunedelene har alle egne nærutvalg som skal som skal utvikle nærmiljøene, bevare særpregene og lytte til de lokale innbyggerne innen kommunedelene.

Nærutvalg 
Nærutvalgene består av tolv medlemmer som velges for to år om gangen, fire politikere fra kommunestyret og åtte innbyggerrepresentanter fra kommunedelene. Fire av innbyggerplassene velges av kommunedelens FAU, ungdomsrådet, eldrerådet og rådet for personer med nedsatt funksjonsevne. De resterende fire innbyggerplassene velges basert på lag- og foreninger, demografi, etnisitet/kulturbakgrunn, geografisk spredning og næring. Utvalgene møtes minst fire ganger i året til åpne møter. Nærutvalgets oppgaver er å være en informasjon og kontaktarena mellom de folkevalgte, kommunestyret og innbyggerne i kommunedelen. De skal sørge for involvering av innbyggerne og lytte til ideer og forslag. Årlig skal de lage en plan med mål og evaluere resultater og utarbeide en årsrapport.

Lokalkoordinatorer 
Alle kommunedelene har også en lokalkoordinator som skal ha en sekretariatsfunksjon for nærutvalget, ordne møtene, sørge for informasjon deling med kommunen og følge opp nærutvalget. Disse er:
Per-Vidar Bjerke, Lokalkoordinator for kommunedelene 1, 2, 4 og 5.
Thea Kristine Risvik Stokke, Lokalkoordinator for kommunedelene 3, 8, 9 og 10.
Kine Korsmo, Lokalkoordinator for kommunedelene 6 og 7.

Nærutvalgene/kommunedelene 
1 Mjøndalen 
2 Krokstadelva
3 Åssiden
4 Gulskogen
5 Konnerud
6 Fjell
7 Strømsø
8 Bragernes
9 Åskollen
10 Svelvik

Knutepunkt i kommunedelene 
Knutepunktene i kommunedelene er område med offentlige tjenester som bibliotek, helsesenter og arena for unge og eldre.

Knutepunktene 
Bragernes - Engene 1, 3015 Drammen
Fjell - Laurits Grønlandsvei 21, 3035 Drammen
Gulskogen - Vintergata 8, 3048 Drammen
Konnerud - Ikke avklart
Krokstadelva - A J Horgens vei 25, 3055 Krokstadelva
Mjøndalen - Gamle Rådhusgata 2, 3050 Mjøndalen
Strømsø - Telthusgata 8, 3044 Drammen
Svelvik - Åsgaten 24, 3060 Svelvik
Åskollen - Nordbyveien 49, 3038 Drammen
Åssiden/Solbergelva - Ikke avklart

Referanser 

Politikk i Drammen